
Den store krongodssamling er blandt de mest mar- 
kante begivenheder i Nordsjællands historie. Kun 
reformationen, de store landboreformer i slutningen 
af 1700-tallet og industrialiseringen tåler sammen- 
ligning i betydning for landsdelens udvikling. Men 
mens disse begivenheder strakte sig over det ganske 
land, så var krongodssamlingen begrænset til få lands- 
dele - og særlig markant i Nordsjælland, som i løbet 
af par årtier så godt som helt kom under Kronen. 

Med krongodssamlingen skabtes grundlaget 
for "Kongernes Nordsjælland", en betegnelse som 




Nordsjælland i dag ofte markedsføres under. Og der 
er da også stadigt meget heroppe, som minder om 
krongodssamlingen samt om dens resultater og kon- 
sekvenser: Kronborg og Frederiksborg, kongevejene, 
Svenskegrøfterne samt dyrehaverne (kongens "vildtba- 
ner") og de mange andre kongeligt anlagte skove. 

"Kongernes Nordsjælland" lyder selvfølgeligt 
godt. Det appellerer til den udbredte interesse for 
kongehuset, og det knytter flot fortid og nutid sam- 
men i blot to ord. Alligevel ved vi nok alle, at der er 
noget, som halter. Dronningens forfædre, de danske 



Kong Friderich den anden god og from 
Hans Naade gjorde dette Bytte 
At Hilder ødsh olm under Kronen i 
O g Herluf til Skov Kloster flytte 
1560 



Fig 1. Sandstenstavle på Frederiksborg Slot. Med disse ord mindes Frederik II det mest berømte af de store mageskif- 
ter. Herluf Trolle og Birgitte Gøye fik Skovkloster (nu Herlufsholm) med Næstved Mølle og 127 gårde plus diverse øde 
jorder, pendingshuse mv. på Vestsjælland. Til gengæld afstod de to hovedgårde, Hillerødsholm og Græse Hovedgaard, 
Græse Mølle og i alt 101 gårde, herunder "herligheden af to kirkegårde" (dvs. to bondegårde, hvis indtægter var tillagt 
kirken ) i Græse og Siger slevv ester foruden en række huse og gårdsæder. Af de 1 01 gårde var (så vidt stednavnene kan 
tolkes) knapt 50 beliggende i Nordsjælland, heraf to i Hornsherred og hele Græse by på 1 7 gårde samt Hillerød by på 
seks gårde. De øvrige gårde lå i Oppesundby, Påstrup, Jørlunde, Sperrestrup, Lynge, Holløse, Filkenstrup, Ølskøb og 
Lønholt. I handelen indgik også ni gårdsæder, hvoraf otte lå i Græse og en i Ølskøb samt 16 huse i Græse, Sperrestrup, 

renæssancekonger, havde en hel anden magt såvel 
som agt, end deres efterkommere, som blev belemret 
med Grundloven. Den pris, som den nordsjællandske 
befolkning kom til at betale for kongernes "plaisire", 
var enorm. Vi skal ikke gøre os til dommere over 
historien, og de danske konger var såmænd hverken 
værre eller bedre end så mange andre af deres andre 
samtidige. Vi kan imidlertid protestere, når man i 
nutiden misbruger en barsk fortid ved at romantisere 
den. Om der overhovedet er noget at være stolte over, 
vil jeg overlade til læseren at vurdere. 

Begrebet 

Krongodssamlingen er omtalt i utallige artikler og 
publikationer, men mærkeligt nok er begivenheden 
aldrig blevet underkastet en selvstændig analyse. Det 
vil jeg med denne artikel prøve at råde lidt bod på, om 
end formatet af NoMus gør, at det ikke kan blive en 
fyldestgørende fremstilling. 

Hvad der kan have afskrækket forskere fra dybere 
undersøgelser, er måske vanskelighederne med at 
identificere de mange adelsfolk, som Frederik II hand- 
lede med. Borset fra et enkelt tilfælde, hvor det vist 
i øvrigt handler om selvejerbønder, er det imidlertid 
lykkedes hér. At vi nu ved, hvilke adelsfolk, der ejede 
gods i Nordsjælland i 1560, giver os et glimrende ud- 
gangspunkt for at forstå Nordsjællands ejendoms- og 
bebyggelsesforhold i den forudliggende periode, mid- 
delalderen. 

Krongodssamlingen var en bevidst formuleret po- 
litik fra kongemagtens side, om end egentlige beslut- 
ningsdokumenter ikke foreligger. Krongodssamling 
betyder, at kongen samler gods i form af hovedgårde, 
bondegårde og andet med det formål at blive eneejer. 
I renæssancen skete det som regel ved mageskifter, 
dvs. at man byttede lige over. Frederik II (1559-1588) 
gennemførte således så mange mageskifter, at man 
ligefrem snakker om "De store Mageskifters Tid". 

Ofte måtte man dog gribe til andre midler for 
at få enderne til at mødes. Der kunne komme penge 



på bordet, eller kongen måtte i mageskiftet modtage 
gods, som lå i andre landsdele, end dem han egentligt 
var interesseret i. 

Krongodssamlingens forudsætning 

Ved reformationen i 1536 skabtes udgangspunktet 
for det, der et par årtier senere skulle blive den store 
krongodssamling. Det enorme gods, rundt regnet 1/3 
af Danmark, som den katolske kirke havde opbygget 
i løbet af middelalderen, kom ved Reformationen fra 
den ene dag til den anden til Kronen. I Nordsjælland 
besad klostrene Æbelholt og Esrum samt Roskilde- 
bispen i 1536 tæt ved halvdelen af landsdelen, mens 
Kronen ejede knapt 30 %. Fra 1536 ejede Kronen 
altså nær ved 80 % af Nordsjælland (Hornsherred ind- 
går ikke i regnestykket). 

Hos den daværende konge, Christian III (1533- 
1559), spores ingen interesse for at samle mere 
gods i Nordsjælland, tværtimod. Hans interesse for 
Nordsjælland synes at have begrænset sig til de eksiste- 
rende jagtmuligheder, hjulpet godt på vej af den nære 
beliggenhed i forhold til residensstaden København. 

Christian III afstod i sin regeringstid flere 
gange ved skødninger, mageskifter og gaver gods 
i Nordsjælland. Allerede i sommeren 1536 fik 
Københavns Universitet således det gamle kloster 
Knardrupgaard med hele landsbyen inklusiv kirke 

og mølle. Med 
gaven fulgte også 
fire gårde i Lynge 
og fire i Lønholt. 
1 1555 blev gaven 
til Københavns 
Universitet yder- 
ligere udbygget, 
da Christian III 
skænkede univer- 
sitet Borup Mølle 
(ved Gørløse) 
samt i alt 27 gårde 




Fig2. Christian III. 

Fig. 5. Herluf 
Trolle. 




Fig. 3. Andreas Barbys ligsten i Roskilde Domkirke. 

i Sigerslevøster, Kvinderup, Ølsted, Borup, Jørlun de, 
Sundbylille og Lystrup. 

1 1557 er Christian III endnu engang i gavehumør 
med sit nordsjællandske gods - for så vidt vides sidste 
gang. Da skænker han til sin kapellan på Københavns 
Slot i alt 17 gårde i Kregme, Vassingerød og Kirkelte 
- foruden en bolig til samme i Studiestræde i 
København. 

De største gaver gik dog til kongens tyske 
kansler (svarende til vore dages udenrigsminister), 
Andreas Barby. 1 1 547 fik denne således hovedgården 
Faurholm med mølle og ti gårde i Stenløse samt ti 
gårde i Egespur, to gårde i Rønne og en gård i Ryet. I 
dette og de følgende gavebreve til Andreas Barby har 

kongen det forbe- 
hold, at Andreas 
Barby ikke må 
"skyde noget 
adelvildt, som er 
hjort og hind". I 
1550 følger endnu 
en godsgave til 
Andreas Barby, 
nemlig en gård i 
Høvelt, der er en 
forsvunden bebyg- 




Fig. 4. Peder Oxe. 



gelse ved Hammersholt, og 1 1 gårde i Hammersholt. 

Andreas Barby var, som de fleste af datidens her- 
remænd, en ivrig godssamler, hvilket betød, at man 
tilstræbte at opkøbe bøndergods omkring sine hoved- 
gårde og omdanne hovedgårdene til stordrift ved at 
nedlægge landsbyer. Det er givetvis med henblik på 
stordrift, at han i 1551, afstår de ti gårde i Stenløse og 
til gengæld får 14 gårde og et gadehus (en jordløs hus- 
mand) i Nr. Herlev samt Hanebjerg Mølle, gods som 
tidligere havde hørt under Esrum Kloster. 

1 1554 købte rigshofmesteren Peder Johansen 
Oxe af Andreas Barby hovedgården Faurholm med 
det tilhørende gods. Dette køb skulle sammen med 
hans voksende fjendskab med naboen, Herluf Trolle 
på Hillerødsholm, medvirke til, at Peder Oxe i 1558 
måtte flygte ud af landet. Kort forinden var han dog af 
Christian III blevet påtvunget et mageskifte, hvorved 
han afstod Faurholm og det tilhørende gods. Tilbage 
til Kronen ved dette mageskifte kom også en gård 
i hver af andsbyerne Store Lyngby, Ølsted, Uvelse, 
Sigerslev og Ravnsholt. Sidstnævnte er en forsvunden 
bebyggelse, hvis jorder er det nuværende Ravnsholt 
Hegn ved Allerød. 

Frederik II 

Christian III døde den 1. januar 1559 på Koldinghus, 
og hans søn, den jagtglade for ikke at sige jagtgale 
Frederik II, blev ny konge. Det skulle blive ham, der 




Fig. 6. Frederik II. Maleri afMatinus Rørby e. 



gennemførte den nordsjællandske krongodssamling, 
men disse tanker var dog endnu ikke opstået hos ham 
i hans første regeringsmåneder. Den 18. marts 1559 
udsteder han således - med Rigsrådets samtykke - et 
gavebrev til Herluf Trolle på Hillerødsholm lydende 
på to gårde i henholdsvis Ølskøb og Skyrød (for- 
svundne bebyggelser i Hillerøds nærhed). 

I løbet af det næste lille års tid må tankerne om at 
samle hele Nordsjælland for Kronen imidlertid have 
rodfæstet sig hos Frederik II. Vi ved, hvorfor Frederik 
II udvalgte sig netop Nordsjælland. Det var jagten 
som interesserede ham. Jagten, dvs. kongens private 
jagt, er i virkeligheden den eneste begrundelse kongen 
giver for, at han ønsker Nordsjælland for sig selv. Efter 
at de første mageskifter var gennemført i sommeren 

1 560, herunder gods under Asserbo, anmodede han 
således rigshofmesteren Ejler Eriksen Hardenberg om 
at besigtige godset, da han af noget af godset "vil ind- 
rette en vildtbane på Halsnæs". 

God jagt var der imidlertid så mange steder i dati- 
dens Danmark, så der sikkert flere grunde til, at kon- 
gen udvalgte sig netop Nordsjælland. Man kan pege 
på i hvert tilfælde tre. For det første var afstanden 
til residensstaden København overskuelig samtidig 
med, at Nordsjælland lå midt i riget. For det andet var 
Nordsjælland en af de landsdele, hvor Kronen allerede 
i middelalderen ejede forholdsvist meget gods. En 
tredje grund, og nok den vigtigste, var dog som sagt, 
at det store nordsjællandske kloster- og kirkegods, 
rundt regnet halvdelen af landsdelen, ved reformatio- 
nen i 1 536 fra var kommet til Kronen. Også strategi- 
ske overvejelser omkring Øresundstolden og konge- 
borgen Krogen (Kronborgs forgænger) kan have haft 
indflydelse på beslutningen. 

Landsdelens produktive potentiale, dvs. værdi, 
i form af bygninger, jorder, skove, fiskevande osv. 
var ikke en eksplicit grund til at kongen udvalgte sig 
Nordsjælland. I takt med krongodssamlingens gen- 
nemførelse, blev bøndergodset i Nordsjælland imid- 
lertid drevet på samme måde, som alle andre steder 
med landgilder, som skulle afleveres på lensgårdene 
hos lensmændene. Det betød, at selv om kongens jagt 
i princippet omfattede hele Nordsjælland, så lå sko- 
vene i den vestlige del af Nordsjælland som øer mel- 
lem markerne, mens forholdet i den mere skovpræ- 
gede østlige del samt i Gribskov nærmest var modsat. 

At det var jagten, som var den altoverskyggende 
drivkraft hos kongen, underbygges af en anden kends- 
gerning, nemlig at der kun rent undtagelsesvist indgår 
købstadsgårde i de nordsjællandske mageskifter. Det 
er derfor også en sandhed med modifikationer, når 
det normalt antages, at kongen efter krongodssamlin- 
gen ejede hele Nordsjælland. Købstadsgårdene havde 
som regel andre ejere. 

Kongen havde fra starten truffet en klar beslut- 

fra små til store len. Endnu i 1550erne 
var krongodset i Nordsjælland således 
opdelt i en række små len, hvor der 
hvert sted sad en adelsmand, f.eks. 
Æbelholt, Esrum, Knardrup, Slangerup, 
Slagslunde, Ramløse og Havelse for 
blot at nævne nogle. Efter 1 560 var der 
som oftest kun tre len, Frederiksborg, 
Krogen (fra 1577 Kronborg) og 
Hørsholm. Disse var i perioder under- 
lagt hinanden, når de havde den samme 
lensmand, og i perioder endda lagt un- 
der Københavns Slot. 



Fig. 7. Fra 1560 var Krogen et af de tre nordsjællandske len. Frederik II 
lod borgen helt ombygge, og i 1 577 skiftede den navn til Kronborg 



ning om den geografiske afgrænsning af området. Det 
var Nordsjælland samt området ind mod København, 
men det omfattede ikke Hornsherred. I flere af 
de tidlige mageskifter kan vi således se, at han til 
gengæld for gods i Nordsjælland bl.a. afstår gods i 
Hornsherred. Et eksempel er fra den 7. marts 1560, 
hvor han giver Corfitz Knudsen Ulfeldt forlenings- 
brev på Eskilsø i Roskilde Fjord, "som Christoffer 
Throndsen (Rustung) nu har i værge". 

I forbindelse med - og i takt med - krongods- 
samlingen blev det nordsjællandske lens væsen lagt om 




Fig 8. Kalkmaleri i Ølsted Kirke, som an- 
giveligt skulle forestille Lene Viffert. Det 
er der dog vist hendes moder, Christense 
Jensdatter Ulfstand, da våbenskjoldet over 
hende tilhører denne slægt. Lenes mand, 
Jacob Sested, skulle være blevet fjernet, da 
det store vindue blev bygget i 1800- tallet. 
Det var dog nok Lene, som blev fjernet, 
da de to svaner, som bider i en ring, er 
Vifferts hjelmmærke, og da det tredelte 
skjold derunder med lidt god vilje kan 
være Vifferts. 



Smålenene 

Nogle af de gamle smålen fik lov at eksi- 
stere efter 1559, fordi lensmændene havde livsbrev på 
dem, men de skulle så svare til, dvs. var underlagt, et af 
de store len. Også disse lensmænd tilstræbte Frederik 
II dog at slippe af med. Selv om lensudskiftningen lig- 
ger udenfor denne artikels emne, skal et enkelt eksem- 
pel dog fremdrages, nemlig Jacob Brunsen Sested på 
hovedgården Havelsegaard i Store Havelse. 

Han havde fået gården i forlening af Christian III 
i 1550 sammen med 13 gårde og to gadehuse i samme 
landsby. I forleningen indgik også Havelse Mølle samt 
otte gårde i henholdsvis Jørlunde, Ølstykke, Udlejre, 
Snostrup og Gørløse. Siden fik 
han, nu som kongens staldmester, 
også byerne Skævinge og Strø med 
møllen, "gaarden Kregme" og sidst 
en gård i Hørup. Det var således 
ved Frederik II 's kroning et ganske 
betydeligt gods Jacob Sested rådede 
over. Han blev i 1 554 gift med Lene 
Tønnesdatter Viffert. Lenes slægt 
havde gamle nordsjællandske rød- 
der, idet hendes bedstefar havde 
været lensmand på Hovgaard ved 
Annisse. Den 23. april 1561 er det 



imidlertid slut med den nordsjællandske tilværelse, for 
da giver Frederik II sit første brev på Frederiksborg 
Slot, hvor Jacob og Lene må opgive Havelsegaard og 
alle deres nordsjællandske forleninger. Til gengæld fik 
de herregården Kjærstrup på Tåsinge. 

På kompromis 

Selv om Frederik II således tilstræbte at smide de 
gamle lensmænd ud af Nordsjælland, var han al- 
ligevel tvunget til at gå på kompromis i sit krav om 
eneret over landsdelen. Han havde nemlig en række 
embedsmænd i Nordsjælland, som han i visse tilfælde 
måtte sikre et lokalt udkomme. Ofte klarede han 
problemet ved, at give dem Kronens part af tienden 
fra en eller flere sognekirker, men i flere tilfælde for- 
lenede han ejendomme, og i et par tilfælde skred han 
endog til egentlige skødninger. Problemet var særligt 
udtalt omkring Helsingør, hvor slægterne Lilliefeld 
og Rosenvinge i generationer havde boet i byen og 
beklædt stillingerne som toldere, borgmestre og råd- 
mænd. 1 1563 får Kirstine, enke efter Peder Hansen 
Lilliefeld, forhenværende tolder i Helsingør, således 
lov at blive på Borupgaard lidt syd for Helsingør mod 
at betale landgilde. 

Særligt Henrik Mogensen Rosenvinge, tolder 
og borgmester i Helsingør, stod i gunst hos kongen. 
Således forlenes han i 1565 med en enghave "ved 
Stranden i Tikøb Sogn", som ovennævnte Kirstine 
sidst have haft i forlening. Samme år får han først for- 
lening og siden skøde på to gårde i Egebæk (forsvun- 
den bebyggelse i vore dages Egebæks Vang). Siden får 
han en anden grund i Tikøb Sogn og endda "tilladelse 
til at fiske med to ruser i to fra Gurre Sø løbende 
bække syd for Horserød". 

Også et par andre undtagelsestilfælde kendes 
fra Helsingørkanten. 1 1562 giver kongen således 
Hospitalet i Helsingør (det tidligere karmeliter- 
kloster) gavebrev på landsbyen Flynderup med tre 
gårde. Og i 1 564 får Frederik Christiansen, foged på 
Frederiksborg Slot, livsbrev på Hornsøholm, som 




Fig 9. Thale Holger sdatter Ulf stand, som i 1560 mage- 
skiftede Stenholt for Bosjø Kloster. 

angives at ligge i Holbo Herred (omtrent svarende til 
vore dages Gribskov Kommune). 

Administrationen af krongodssamlingen 

Frederik II var ved sin tronbestigelse selvfølgelig be- 
kendt med de nordsjællandske herregårde og vel også 
med de fleste af adelsfolkene heroppe. I øvrigt var han 
i sit første regeringsår flere gange i Nordsjælland, f.eks. 
mellem den 1 1. og 1 5. oktober 1 559, hvor han ud- 
steder 18 breve på Faurholm. Dagen før han kom til 
Faurholm, havde han på Æbelholt Kloster haft møde 
med Thale Holgersdatter Ulfstand til Stenholt ved 
Esrum Sø. Her indgik han det nok så berømmelige 
væddemål om hendes enkestand (se NoMus 2/2004). 

Om den unge konge denne dag førte forhandlin- 
ger om mageskifte med fru Thale, ved vi ikke, men 
det er nok ved rejserne heroppe i 1 559, at han fattede 
kærlighed til Nordsjælland. Han har sikkert også son- 

Fig. 10. Asserbo, nu om dage ofte kaldet Asserbo Slotsruin, som 
i 1560 tilhørte Gert Jensen Ulfstand og G ørv el Abrahams datter 
Gyldenstjerne. 



skal møde og ligne godset, når papirerne var 
klar. Endeligt sendes der brev ud til Gert 
Ulfstand og Thale Ulfstand om, at de skal være 
til stede, når ligningsmændene kommer. 

Staten havde i 1 560 ikke, som nu om 
dage, registre og fortegnelser over alt mellem 
himmel og jord, så kongen beordrede den 27. 
marts 1560 Herluf Trolle til at udarbejde en 
liste over hvem af adelen, kapitlet i Roskilde, 
"de Højlærde" ved Københavns Universitet og 
andre, der ejede gods i Nordsjælland. Et brev af 
den 25. april 1560 fra Herluf Trolle til kongen 
om emnet er vedføjet en foreløbig liste (slægts- 
og adelsnavnene i parentes er indføjet af artik- 
lens forfatter): "Disse efterskrevne gode mænd 
(FEK: og kvinder) har ejendomsgods i Holbo 
og Try Herreder" (dvs. i Nordsjælland): 



deret terrænet hos Herluf Trolle på Hillerødsholm, 
som fra foråret 1560 bliver hans fremmeste embeds- 
mand i krongodssamlingen. 

Allerede den 10. februar 1560 skriver kongen 
imidlertid til rigshofmester Ejler Eriksen Hardenberg 
samt til Verner Tønnesen Parsberg, Jacob Mouridsen 
Sparre-Skaane og Jacob Mikkelsen Brockenhuus. 
Frederik II oplyser, at han er nået til enighed med 
både Gert Jensen Ulfstand og Thale Holgersdatter 
Ulfstand om mageskifter. Med Gert Jensen Ulfstand 
var der truffet aftale om, at denne skulle have 
Bækkeskov Kloster i det nordøstlige Skåne mod 
til gengæld at afgive hovedgården Asserbo og hans 
øvrige gods i Nordsjælland. Denne aftale blev si- 
den væsentligt udbygget i favør for enken, Gørvel 
Abrahamsdatter Gyldenstjerne. Med fru Thale gik 
aftalen ud på, at hun skulle have Bosjø Kloster i Skåne 
mod til gengæld at afgive sin hovedgård Stenholt og 
hendes øvrige gods i Nordsjælland. Samme dag befaler 
kongen, at Ejler Hardenberg skal udfærdige papirerne, 
da han af noget af det ovenfor omtalte gods vil lave 
en vildtbane på Halsnæs "og der omkring" samt, at 
Verner Parsberg, Jacob Sparre og Jacob Brockenhuus 



Lasse liffuersson (Laurids Iversen Serlin) 
Niels Trolle (Niels Jacobsen Trolle) 
Gertt Vulstand (Gert Jensen Ulfstand) 
Hans Laurisson (Hans Lauridsen Baden) 
Frv Talle (fru Thale Holgersdatter Ulfstand) 
Frederick Leyll (Frederik Sandersen Leyel, borger og 
senere borgmester i Helsingør) 
Mogens Krabbe (Mogens Tygesen Krabbe) 
Frv Elene Gøye (fru Eline Mogensdatter Gøye) 
Mogens Goske (Mogens Godskesen Bielke) 
Frv Anne herlahn Vrnis (fru Anne Markvardsdatter 
Rønnow, hr. Johan Jørgensen Urnes efterlever ske) 
Otthe Rudt (Otto Knudsen Rud) 
Herloff Trolle (Herluf Jacobsen Trolle) 
Eyler Rønno (Ejler Marquardsen Rønnow) 
Morthen Krabbe (Morten Tygesen Krabbe- 
Østergaard) 

Erick Rosenkrandz Ottis søn (Erik Ottesen 

Rosenkrantz-Arreskov) 

Erik Bolle (Erik Madsen Bølle) 

Frv Metthe Hans Bernekos (Mette Johansdatter Oxe, 

Hans Mortensen Barnekows efterleverske) 




Pouil Skynckell (Poul Poulsen Skinkel) 

I brevet fra Herluf Trolle nævnes også Henrik 
(Bertelsen) Holck, som dog blot var forlenet 
med præbendet "Hellig Tre Kongers Kapel" i 
Roskilde Domkirke. Under præbendet hørte gods i 
Nordsjælland. 

Nogle uger senere, den 7. maj, skriver Frederik 

II til Herluf Trolle med oplysning om, at han nu vil 
sende brev ud til de pågældende om, at de skal ind- 
sende registre over deres jordegods i Nordsjælland til 
kongen. Det gør han samme dag. På kongens liste er 
der kommet flere navne til: 

Mogens Krabbe (Mogens Tygesen Krabbe- Østergaard) 

Niels Andersen (Niels Andersen Dresselberg) 

Jens Bråde (Jens Axelsen Brahe) 

Jens Rosengaard (Jens Tetzen Rosengaard) 

Fru Lene Basse Christoffersens (Lene, Basse 

Christoffersen Basses efterleverske (ofte, vist fejlagtigt, 

udlagt som Lene Tønnesdatter Viffert) 

Frv Inger, Peder Hansens (Fru Ingeborg Nielsdatter 

Gyldenløve, Peder Hansen Billes efterleverske) 

Til gengæld mangler udover Gert Jensen Ulfstand, 
Thale Holgersdatter Ulfstand og - af naturlige årsager 
- Herluf Jacobsen Trolle følgende på listen: Niels 
Jacobsen Trolle, Otto Knudsen Rud, Morten Tygesen 
Krabbe- Østergaard og Poul Poulsen Skinkel på listen. 
Morten Krabbe, som optræder i Herluf Trolles liste, 
var nok en fejlskrivning for broderen Mogens Tygesen 
Krabbe- Østergaard, som vi finder i kongens liste. 

Der synes at være endnu et par fejl på de to lister. 
Således gennemførtes der, så vidt vides, ikke et ma- 
geskifte med Mogens Godskesen Bielke, hvilket vist 
skyldes, at han ikke ejede gods i Nordsjælland. Af 
kilder fra 1 55 1 og 1 553 ved vi dog, at han havde pant 
i nordsjællandsk gods. 

Heller ikke Lene Tønnesdatter Viffert til 
Havelsegaard var blandt de adelsfolk kongen mage- 
skiftede med. Det gjorde han derimod med hendes 

broder, Axel Tønnesen Viffert, som i 1 563 fik to gårde 
i Skåne til gengæld for en gård i Lynge og en gård i 
Bonderup samt 200 rhinske gylden. 

På grund af livets forgængelighed nåede kongen i 
flere tilfælde ikke at mageskifte med listens adelsfolk, 
således med fru Anne Markvardsdatter Rønnow 
(død før 1572), enke efter Johan Jørgensen Urne 
(død 1537). Godset, en gård i Kvinderup, en gård i 
Skævinge og Eskemosegaard ved Hørsholm gik imid- 
lertid i arv til deres datter, Mette. Først i 1587, i øvrigt 
som det sidste af alle mageskifterne, får Frederik II 
skøde på de tre gårde fra Mettes mand, den skotske 
adelsmand Alexander Durham. Det var dog gårde, 
som "kongen allerede har modtaget for længere tid 
siden og oppebåret afgiften heraf". 

I endnu et tilfælde indhentede tiden listen, idet 
ridder og rigsråd Erik Madsen Bølle døde i 1562 - i 
øvrigt som den sidste mand i denne adelsslægt. Hans 
nordsjællandske gods gik i arv til den ene af hans to 
døtre, Kirsten, og med hende indgik kongen i 1574 et 
mageskifte, som omfattede en gård i hver af landsby- 
erne Tibirke, Vinderød, Karsemose og Store Lyngby. 

Lidt uklart er det, hvad der skete i tilfældet med 
den skånske adelsmand Jens Axelsen Brahe. Han døde 
allerede i januar 1561, men hverken hans hustru el- 
ler børn indgik mageskifter med kongen. Det gjorde 
derimod Otto Tygesen Brahe, som ikke optræder på 
de to lister, da han i 1 563 får ni gårde på Fyn og til 
gengæld bl.a. afstår en gård i Hørup. I øvrigt indgik 
dennes søn, Jørgen Ottesen Brahe, også i 1582 et ma- 
geskifte med Frederik II, hvor han bl.a. afstod en gård 
med jord og ejendom i Klosterstræde i Helsingør. Det 
er dog tvivlsomt om sidstnævnte mageskifte kan ses 
som en del af krongodssamlingen, da denne som sagt 
ikke omfattede gårde i de nordsjællandske købstæder. 

Krongodssamlingen i runde tal 

Med forbehold for at jeg har overset nogle kilder, 
omfattede den nordsjællandske krongodssamling i alt 
42 mageskifter og skødninger. Af disse gennemførtes 
langt de fleste, 33, i begyndelsen af Frederik II 's rege- 

ringstid, fra 1560-1563. Under Syvårskrigen 
1563-1570 gennemførtes der blot tre hand- 
ler, mens de sidste seks gennemførtes i perio- 
den 1571-1587. 

Handlerne omfattede i alt 19 hovedgårde 
og 1.669 bøndergårde. Hertil kom meget 
andet som f.eks. 21 vand- og vindmøller, 38 
mindre gårde (halvgårde ogpendingsgårde), 
51 huse, 18 fiskeboder, 4 bundgarnsstader, 2 
smedjer og ganske betydelige pengebeløb. 

Selv om der måske er et par undtagel- 
ser, synes kongen ikke at have benyttet sig 
af magtfordrejning, og faktisk er der et par 
tilfælde, hvor modparten synes at have gjort 
den bedste handel. 

Ikke alle handler var "rene" nordsjæl- 
landske, dvs. gods i Nordsjælland for gods i andre 
landsdele. Man kan derfor ikke umiddelbart konklu- 
dere, at halvdelen af værdien af ovennævnte fandtes i 
Nordsjælland og den anden halvdel i andre landsdele. 
Men forsigtigt anslået drejede det sig om 35-40%. 



Hovedgårdene 

I Nordsjælland fik kongen ni hovedgårde. Det 
var Asserbo, Stenholt ved Esrum Sø, Borsholm, 
Hillerødsholm, Græsegaard, Knardrupgaard, 
Veksøgaard samt Ellingegaard og Torupgaard, 
begge på Halsnæs. Sammen med Veksøgaard 
fik kongen også hovedgården Sørup ved 
Ringsted. 

Til gengæld afstod kongen 10 hovedgårde 
inklusiv fire klostre. Gørvel Abrahamsdatter 
Gyldenstjerne, enke efter Gert Jensen 
Ulfstand, fik som sagt forhandlet sig frem 
til betydeligt mere, end manden havde for- 
mået. For at afstå Asserbo fik hun Bækkeskov 
Kloster (nu Båckaskogs Slott), Høgested og 
Kastløse Hovedgaard i Skåne. Det var en 
handel, som først blev endeligt afsluttet i 
1574. 

Thale Holgersdatter Ulfstand, enke ef- 




Fig. 11. Knardrupgaard, den gamle Hvideborg og siden kloster, 
kom i 1561 til Kronen fra Københavns Universitet. Den nuværende 
Knardrupgaard skimtes mellem tmerne. 



ter Poul Pedersen Laxmand, afstod Stenholt og fik 
til gengæld Bosjø Kloster i Skåne. Herluf Jacobsen 
Trolle og Birgitte Mogensdatter Gøye afstod 
Hillerødsholm og Græse Hovedgaard og fik til gen- 
gæld Skovkloster (nu Herlufsholm). Laurids Iversen 
Serlin afstod Ellingegaard og fik ikke nogen anden 
hovedgård men til gengæld livsbrev på Ellingegaard. 
Otto Knudsen Rud og Pernille Johansdatter Oxe 
afstod ikke nogen hovedgård, men fik Sæbygaard 
i Vendsyssel. Københavns Universitet afstod 




Fig. 12. Af hovedgården Veksø er intet længere synligt, men den har 
ligget på det lave lysebrune område midt i billedet. 

Fig. 13. Høgested i Skåne var en af tre hovedgårde, som 
Gørvel Abrahmamsdatter Gyldenstjerne fik for Asserbo. 

Knardrupgaard og fik St. Clara Kloster i Roskilde. 
Niels Jacobsen Trolle afstod Torupgaard på Halsnæs 
og fik Braade Hovedgaard (nu Holsteinborg). Og 
endeligt afstod Hellig Tre Kongers Kapel i Roskilde 
de to hovedgårde, Veksøgaard og Sørup ved Ringsted. 
Til gengæld fik de hovedgården Gundsøgaard ved 
Roskilde. 

Udover ovennævnte er der mindst et par hand- 
ler, som muligvis omfattede hovedgårde. Christian 
Jensen Munk afstod ikke nogen hovedgård, men han 
fik gården Langaas i Halland. Dette var vist nok en 
hovedgård. 

Hovedgården Lyngbygaard har jeg beskæftiget 
mig med i sidste nummer af NoMus. Her sad endnu 
i 1562 Niels Andersen Dresselberg, men der findes 
ikke noget dokument (i hvert tilfælde ikke bevaret), 
hvor han mageskifter den med kongen, så gården var 
vist allerede kommet til Kronen i Christian III 's re- 
geringstid. Måske var den blevet afhændet til kongen i 
1554, hvor Niels Andersen overtog Vin dingegaard på 
Sydsjælland? 

Handler uden hovedgårde 

I alt 32 handler omfattede ikke hovedgårde. Flere af 
dem var dog alligevel ganske betydelige. Således ind- 
gås der fire mageskifter med Kapitlet og Domkirken 




Fig. 14. Niels Jacobsen Trolle, en broder til Herluf, 
afstod i 1562 Torupgaard på Halsnæs og fik tilgengæld 
Braade (det nuværende Holsteinborg). Han omkom i 
1565 i et søslag ved Bornholm og blev begravet sammen 
med moderen, Kirsten Herlufsdatter Skave, i Torup 
Kirke på Halsnæs. 

i Roskilde, som omfattede hele 416 gårde, heraf 82 i 
Nordsjælland. 

Christian III havde i 1557 givet Kapellaniet på 
Københavns Slot et antal gårde i en række lands- 
byer i Nordsjælland. Det er nok disse, 17 gårde og 
ni gårdsæder, som kongen i 1 572 mageskifter med 



NoMus 



V 



Prædikant-embedet på Københavns Slot til gengæld 
for 13 gårde andre steder. 

Endeligt var der blandt mageskifterne med 
gejstlige institutioner et fra 1563 med Skt. Jørgens 
Hospital ved Roskilde, som fik en gård i Store Valby 
for til gengæld at afstå en gård i Ølsted, "der ligger 
i Kongens Fredejagt, og derfor er blevet lagt under 
Frederiksborg Slot". 

Adelens strøgods 

De øvrige mageskifter omfattede fortrinsvis adelens 
strøgods i Nordsjælland, hvilket betyder, at det var 
gods, som gennem generationer via arv og giftermål 
var blevet fordelt på flere og flere arvinger. 

Et eksempel på dette er godset efter Peder 
Johansen Oxe (død omkring 1441) og sønnen Johan 
Pedersen Oxe, som døde omkring 1490. Begge havde 
været store godssamlere i Nordsjælland. Johan var 
udover at være hofmester, høvedsmand på Krogen 
og lensmand på Søborg, og han havde også ejet 
Asserbo og Veksø. Via sønnen Johan Johansen Oxe 
til Nielstrup og dennes hustru Mette Mogensdatter 
Gøye (en søster til Pernille Gøye) gik det nordsjæl- 
landske gods i arv til i hvert tilfælde fire af deres børn, 
Pernille, Mette, Albrekt (senere den første forstander 
på Herlufsholm og i øvrigt som slægtens sidste mand 
død i Hillerød i 1 577) samt den nok så berømte rigs- 
hofmester Peder (fig. 4). De fire søskende mageskifter 




Fig. 15. Sæbygaard, nu herregårdsmuseum, som Pernille 
Oxe fik i 1560 for bl.a. 21 nordsjællandske gårde. 



med Frederik II i henholdsvis 1560, 1561, 1562 og 
1567. 

Pernille var den af børnene, som havde arvet mest 
gods i Nordsjælland. Hun og hendes mand Otto 
Knudsen Rud til Møgelkjær fik da også bl.a. herregår- 
den Sæbygaard i Vendsyssel i mageskiftet med kongen. 
I Nordsjælland havde de fire børn bl.a. 30 gårde, her- 
under de to landsbyer Lillerød og Grimstrup i deres 
helhed, foruden en del andet, som alt sammen kom til 
kongen. 

Det vil her føre alt for vidt at gennemgå samtlige 
mageskifter, men opstillet i listeform, hvor kun antal- 
let af gårde, som adelen afstod i Nordsjælland anføres, 
er det følgende: 

Hofmester Ejler Marquardsen Rønnow 
til Hvidkilde afstod fem gårde i Oppesundby, 
Kvinderup, Gørløse og Store Værløse. 

Mogens Tygesen Krabbe- Østergaard til Vegholm 
afstod 1 5 gårde i Mørdrup og Esperødgærde. 

Hans Lauridsen Baden til Nørregaard ved Sakskø- 
bing, frem til 1561 lensmand på Ramløse, afstod fem 
gårde i Kolsbæk, Ludshøj og Neilerød. 

Poul Poulsen Skinkel-Lilje til Østrupgaard på Fyn 
afstod seks gårde i Stenløse, Rørbæk, Lynge og "Scho- 
verlundt". Poul Skinkel var gift med Ide Andersdatter 
Dresselberg, som stammede fra Lyngbygaard ved Lille 
Lyngby, og det er antageligt hendes arvegods mage- 
skiftet handlede om. 

Vincents Jensen Juel til Hesselmed ved Oksbøl af- 
stod på vegne af sin hustru, Eline Mogensdatter Gøye, 
tre gårde i Lynge. 

Hans Pedersen Basse til S em og Fos i Norge, se- 
nere kansler i Norge, afstod (af sin moder, Ingeborg 
Nielsdatter Gyldenløves gods) tre gårde i Lynge og 
Tollerup på Halsnæs. 

Henrik Mogensen Rosenvinge, borgmester i 
Helsingør, afstod fem gårde i Vejby, Fjellenstrup, 
Holgestrup samt gården Kathøj ved Tikøb. Endvidere 
afhændede han det pant, han havde fra Esrum i går- 
den Kathøj og to gårde i Fjellenstrup. 

Malte Jensen Sehested til (Nørre) Holmgaard ved 
Ringkøbing afstod en gård i Sigerslev. 

Christoffer Ovesen Lunge Dyre-Tirsbæk til 
Odden ved Hjørring afstod to gårde i Sigerslevøster. 

Jens Mogensen Rosenvinge, tolder i Helsingør, 
afstod en gård i Pårup. 

Margrethe Nielsdatter Arenfeldt til Gundetved 
(nu Selschausdal) ved Kalundborg, enke efter Jens 
Tetzen Rosengaard, afstod "3H pund korn, 3 skil- 
ling grot" i Hagerup samt tre gårde i Sundbylille, 
Skenkelsø og Bonderup. 

Rigsråd Peder Eskesen Bille til Svanholm i 
Hornsherred afstod en gård i Lille Rørbæk. 

Otto Tygesen Brahe til Knudstrup i Skåne afstod 
to gårde i Hørup og "Hverstrup". 

Otto Eriksen Banner til Asdal ved Hirtshals af- 
stod to gårde i Snostrup og "Fillendtsløf ". 

mav 



Ejler Hansen Krafse til Assendrup ved Næstved 
afstod tre gårde i Strølille. 

Erik Ottesen Rosenkrantz af Arreskov afstod en 
gård i "Kiedrup" (Kistrup?). 

Herluf Mauridsen Skave til Eskilstrup ved 
Ringsted afstod en gård i Bonderup. 

Kirsten Eriksdatter Bølle, enke efter Jesper 
Hansen Krafse, afstod fire gårde i Tibirke, Vinderød, 
Karsemose og Store Lyngby. 

Jørgen Ottesen Brahe til Gundestrup afstod en 
gård med jord og ejendom i Klosterstræde i Helsingør. 
Da det er en købstadsgård, skal mageskiftet muligvis 
ikke ses som en del af krongodssamlingen. 

Endeligt solgte "Laurids Jensen af Gunderød 
og Jørgen Hansen af "Lindbyø" i 1566 en gård i 
Ludserød (nu Høvelte) til kongen. Disse to personer 
var muligvis selvejere. 




Fig. 1 6. Frederiksborg Slot. Forborgen til venstre i billedet er fra Frederik II 's tid. 

Afslutning 

Med krongodssamlingen havde adelen afgivet samt- 
lige sine hovedgårde i Nordsjælland. Adelsslægter, 
som i flere tilfælde havde boet heroppe i generationer, 
måtte flytte til andre landsdele. 

I de fleste tilfælde blev deres nordsjællandske 
herregårde ret hurtigt revet ned. Det gælder bl.a. for 
Lyngbygaard, Stenholt og Faurholm, som alle bevise- 
ligt blev revet ned i anden halvdel af 1500-tallet. Og 
det er under alle omstændigheder mege længe siden, 
at den sidste nordsjællandske herregård forsvandt. 

Den nordsjællandske adelshistorie sluttede dog 
ikke med Frederik II og krongodssamlingen, idet 
kongerne siden indsatte adelsmænd som lensmænd 
på slottene Kronborg, Frederiksborg og Hørsholm 
samt i Hornsherred på Abrahamstrup (nu Jægerspris) 
og - for en kortere periode i 1500-tallet - også 
Selsø. Blandt disse var mange berømmelige mænd i 
Danmarkshistorien, men det er en anden historie. 

Hvilken umiddelbar betydning det fik for bøn- 
derne i Nordsjælland, at de nu var blevet kronbønder, 
melder kilderne ikke meget om. Let har det dog 
næppe været de første år, hvor Syvårskrigen pålagde 
befolkningen hårde byrder. De fik også påtvunget nye 
og tunge opgaver, som at køre sten frem til opførslen 
af Frederiksborg Slot og at brænde og bringe trækul 
til Københavns Slot. Nogle steder blev deres marker 
oversvømmet på grund af kongens dæmningsbygge- 
rier, og adskillige steder blev landsbyer nedlagt. 

Efterhånden kom bøndernes adgang til skovenes 
resurser også under stramt opsyn, ligesom de skulle 
vedligeholde de nyanlagte kongeveje. 

1 1585 udstedte Frederik II en forordning, hvor 
han forbyder al fiskeri i en række nordsjællandske søer, 
da han vil have det for sig selv. Straffen for forsyndel- 
ser var streng, de skal straffes på "Liv, Hals og Gods 
uden al Naade". Også Christian IV holdt hårdt på 
fiskerettighederne ved at indsætte særlige fiskemestre. 

Op gennem 16- og 1700-tallet er klagerne fra 
bønderne over tingenes tilstand utallige. Som regel 

var kongerne dog lydhøre overfor bøndernes klager, - 
hvilket oftest skete ved at nedsætte deres landgilde i en 
kortere periode. Tilsyneladende kneb det betydeligt 
mere med at få lensmændene til at omsætte kongens 
nåde i praksis. I hvert tilfælde findes der en del ek- 
sempler på, at bønderne gentager deres klager, og at 
kongerne påbyder deres embedsmænd at virkeliggøre 
det tidligere befalinger. 

Det som nordsjællænderne efter krongodssam- 
lingen kom til at lide mest under, var dog sikkert den 
voldsomme stigning i vildtbestanden. I midten af 
1600-tallet fortælles således, at vildtet forekom i hobe- 
tal mellem Kronborg, Frederiksborg og København, 
hvor det fortærede og nedtrådte afgrøderne. Det var 
så tamt, at det end ikke veg til side for mennesker. Det 
fortælles endvidere, at det gik ind i bøndernes kålha- 
ver og ikke lod sig jage væk. Der var mange eksempler 
på, at dyrene angreb heste, kvæg og endog mennesker. 
Dyrene havde med andre ord efterhånden udviklet en 
unaturlig adfærd. Bønderne måtte selvfølgelig ikke 
jage det, og det havde kun en naturlig fjende: Kongens 
jagtselskaber. Det var således en høj pris, nordsjæl- 
lænderne måtte betale for kongens "plaisire"! En af de 
mere bizarre var, at hvis bønderne havde hunde, skulle 
de lade hundens ene forben afskære for, at den ikke 
kunne jage vildtet. 

Selv om det således var så som så med romantik- 
ken i Nordsjælland i gamle dage, og det hele virker 
temmelig forskruet set med vor tids øjne, så var 
krongodssamlingen nok ikke ubetinget dårlig for be- 
folkningen. Op gennem 16- og 1700-tallet sank den 
danske bondestand ned i stadig større armod. Særligt 
hårdt led de, som var underlagt tyraniske herremænd 
og ridefogeder, der pressede bønderne til det yderste. 
De nordsjællandske bønder måtte bære deres del af 
byrderne, når krig hærgede landet, og af og til sad der 
lensmænd på slottene, som for hårdt frem mod dem. 
Men den usselhed, som prægede Jeppe og mange af 
hans ligesindede på Holbergs tid, har man ikke ind- 
tryk af var udbredt i Nordsjælland. 



